b'\n_START_ARTICLE_\nNordkoreas flag\n_START_PARAGRAPH_\nNordkoreas flag blev taget i brug 8. september 1948. Den r\xc3\xb8de stjerne, der repr\xc3\xa6senterer kommunismen, er gengivet p\xc3\xa5 flaget p\xc3\xa5 en hvid cirkelformet baggrund. Stjernen symboliserer det nordkoreanske arbejderparti. Cirklen er muligvis knyttet til Yin og Yang, hentet fra koreansk kultur. Hvid er den koreanske nationalfarve og betyder v\xc3\xa6rdighed. Den r\xc3\xb8de farve betyder patriotisme og de bl\xc3\xa5 striber st\xc3\xa5r for "det koreanske folks bestr\xc3\xa6belser efter at slutte sig til hele verdens revolution\xc3\xa6re folk og sl\xc3\xa5s for sejr for ideen om selvst\xc3\xa6ndighed, venskab og fred"._NEWLINE_Nordkorea havde oprindeligt et flag af typen \xc2\xabtaegukki\xc2\xbb efter uafh\xc3\xa6ngigheden i 1945 fra den japanske bes\xc3\xa6ttelse, mere lig det sydkoreanske flag. Flagbyttet i 1948 kom som en f\xc3\xb8lge af behovet for et flag, som mere lignede Sovjetunionens flag._NEWLINE_Verdens tredjeh\xc3\xb8jeste flagstang (160m) st\xc3\xa5r i landsbyen Gijeong-dong p\xc3\xa5 den nordkoreanske side af den milit\xc3\xa6re delelinje som skiller Nordkorea og Sydkorea ved byen Panmunjom. Flaget vejer 270 kg.'